FI Euroopan unionin virallinen lehti C 250/5

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Provence) koskevasta hakemuksesta)

(ETA:n kannalta merkityksellinen teksti)

2009/C 250/05

Queensland Gas Company -yhtiö, jonka päätoimipaikan osoite on Level 5, N:o 30 Herschel Street Brisbane, Queensland, 4000 AUSTRALIA, on hakenut 23. lokakuuta 2008 päivätyllä ja 17. huhtikuuta 2009 oikaistulla hakemuksella viideksi vuodeksi lupaa nestemäisten tai kaasumaisten hiilivetyjen etsintään (ns. ”Permis de Provence”) noin 3 430 neliökilometrin alueella, joka sijaitsee Bouches-du-Rhônen, Alpes de Haute Provencen ja Vauclusen departementeissa.

Lupaa on haettu alueelle, joka jää seuraavien maantieteellisten pisteiden kautta kulkevan linjan sisäpuolelle, kun nollapituuspiiri on Pariisin pituuspiiri:

Pisteet Itäinen pituus Pohjoinen leveys 1 3°30′ E 48°90′ N 2 3°70′ E 48°90′ N 3 3°70′ E 48°70′ N 4 3°60′ E 48°70′ N 5 3°60′ E 48°60′ N 6 3°50′ E 48°60′ N 7 3°50′ E 48°50′ N 8 3°40′ E 48°50′ N 9 3°40′ E 48°40′ N 10 3°30′ E 48°40′ N 11 3°30′ E 48°30′ N 12 3°20′ E 48°30′ N 13 3°20′ E 48°20′ N Piste 14 = leveyspiirin 48°20′ N ja Välimeren rantaviivan leikkauspiste. Piste 15 = pituuspiirin 2°80′ E ja Välimeren rantaviivan leikkauspiste. 16 2°80′ E 48°30′ N 17 2°70′ E 48°30′ N 18 2°70′ E 48°40′ N 19 2°40′ E 48°40′ N 20 2°40′ E 48°50′ N 21 2°60′ E 48°50′ N 22 2°60′ E 48°60′ N 23 2°80′ E 48°60′ N 24 2°80′ E 48°70′ N 25 3°00′ E 48°70′ N 26 3°00′ E 48°80′ N 27 3°30′ E 48°80′ N

Hakemusten esittäminen ja luvan myöntämisperusteet

Ensimmäisen hakemuksen ja kilpailevien hakemusten esittäjien on täytettävä ehdot, jotka on määritelty etsimisluvista ja maanalaisista varastoista 2 päiväna kesäkuuta 2006 annetun Ranskan asetuksen N:o 2006-648 4 ja 5 pykälässä (Journal officiel de la République française, 3 päivänä kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 30 päivänä joulukuuta 1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa N:o 2006-648. Kilpailevat hakemukset on toimitettava kaivostoiminnasta vastaavalle ministerille jäljempänä olevaan osoitteeseen.

Päätökset ensimmäisestä hakemuksesta ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen viimeistään 1. helmikuuta 2011.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2 päiväna kesäkuuta 2006 annettuun asetukseen N:o 2006-649 (Journal officiel de la République française, 3 päivänä kesäkuuta 2006).

Lisätietoja saa seuraavasta osoitteesta: Ministère de l’écologie, de l’énergie, du développement durable et de la mer en charge des technologies vertes et des négociations sur le climat (Direction générale de l'énergie et du climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense, Paroi Nord, 92055, La Défense Cedex, FRANCE, (puhelin: +33 140819537, faksi +33 140819529).

Edellä mainittuihin säädösteksteihin voi tutustua osoitteessa: http://www.legisfrance.gouv.fr

(1) EYVL L 164, 30.6.1994.